Ykkösjätkät ilman jarruja, Ansu Kivekäs; Terese Bast (kuv.), Kustannusosakeyhtiö Tammi | Booky.fi
Tekijä: Ansu Kivekäs; Terese Bast (kuv.)
Kirjailija: Ansu Kivekäs; Terese Bast (kuv.)
Julkaisuvuosi: 2017, 19.01.2017 (lisätietoa)
Tuotesarja: Ykkösjätkät 2
ISBN-13: 9789513193720, ISBN-10: 9513193721
Anton ja Kyösti joutuvat uudessa tarinassa ihmeelliseen paikkaan: pöndelle eli maaseudulle. Mutta sitä ennen Anton ehtii hermostua äidin ja tämän runoilevan poikaystävän lepertelyyn - Paulus on varsinainen taikinapallopää, jonka pullat pierettävät pahasti. Kaveruksille on myös käydä hullusti, kun he nukahtavat kerrostalon kellarikomeroon paetessaan päätöntä viheltäjää. Pojat lähetetäänkin virkistysviikonlopuksi Antonin isän, rock-laulaja "Jörgen Biisonin" luo maalle.
Huumorin mestari Ansu Kivekäs on julkaissut palkittuja ja kiitettyjä nuortenromaaneja, aikuisten dekkarin ja lastenromaanin Ykkösjätkät. Teos oli Arvid Lydecken -palkintoehdokkaana v. 2013. Raadin perusteluista: "Mielikuvitus ja kyky nähdä maailma lapsen silmin tekee kahden pojan leikeistä elämää suurempia. Ansu Kivekkään värikäs ja oivaltava kieli pulppuaa rikkaana kuin lasten elämä."
Kirjasta on myös sanottu: "Kivekäs kiteyttää hyvin pikkupoikien keskinäistä pätemistä ja nokkapokkaa, ja toisaalta myös herkkyttä, joka ilmenee Kyöstin yökyläilyn aikana. Kukaan ei ole kovis, kun pintaa vähän raaputtaa ja isokin poika saa pelätä hiukan yllättäviäkin asioita." (Päivi Heikkilä-Halttunen)